La Biblioteca Infantil desenvolupa les seues activitats d’animació lectora del mes de març amb la poesia, el teatre i les Falles com a protagonistes
2025-07-24

El 2 de març comencen les activitats d’animació lectora de la Biblioteca Infantil de Burjassot que aquest mes tindran la poesia, el teatre i les Falles com a protagonistes, ja que al març se celebra a més de la festa de tots els valencians, el Dia de la poesia i del teatre.

¡Rimo yo, rimas tú, rimamos todos!, és el nom de la primera de les activitats del mes que el dilluns 2 de març a les 18 h reunirà a xicotets i grans en la Biblioteca Infantil entorn la celebració del Dia de la Poesia. Els participants en l’activitat començaran la mateixa amb diferents fitxes, adaptades a l’edat de cadascun, en les quals tindran diferents paraules que uniran fins crear un poema. A més, també podran fer ús de la maleta poeta de la qual trauran diferents conjunts de paraules per crear les seues pròpies rimes. La segona de les vesprades del mes dedicades a la poesia serà la de l’11 de març amb l’activitat La pata mete la pata.

La segona de les activitats del mes, el 4 de març, servirà com a homenatge a món del teatre per celebrar el Dia del Teatre, que se celebra el 27 de març. En aquesta activitat, ¿Teatreamos un rato? també en la Biblioteca Infantil a partir de les 18 hores, els xiquets descriuran què és el teatre per a ells i, a partir d’aqueixa definició treballaran amb els llibres de teatre de la biblioteca, acoloriran diferents escenes i podran jugar, amb un divertit joc de taula, a veure qui coneix més aquest gènere. La segona de les activitats relacionades amb el món del teatre es desenvoluparà el 26 de març amb el títol El teatro también se lee.

Els dies 9, 10 i 13 de març les animacions lectores tindran com a fil conductor la festa fallera amb la creació d’una falla en la biblioteca a partir dels dibuixos que es realitzen el 9 de març, el Taller de petards i ambientació fallera, el dia 10, i la globotà, el dia 12. Tots seran a partir de les 18 hores.

El mes d’activitats es tancarà el dilluns 30 de març amb “Ha nacido un libro”, en el qual els usuaris de la Biblioteca Infantil participaran en un taller de creació literària que començarà amb l’elecció del títol i la portada del futur llibre que crearan convertint-se així en escriptors i editors del seu propi llibre, de les seues pròpies històries.